ব্ৰাঞ্চ হাইস্কুলৰ শিক্ষকতা পদ ত্যাগ কৰি পাছলৈ এখেতে ডিব্ৰুগড়ৰ জৰ্জ ইনষ্টিটিউটত শিক্ষকতা কৰিবলৈ লয়। সেই সময়তে ডিব্ৰুগড়ৰপৰা চন্দ্ৰকুমাৰ আগৰৱালাৰদ্বাৰা প্ৰকাশিত 'অসমীয়া' কাকতৰ লগত জড়িত হয়। ডেৰ বছৰ পাছত কলিকতালৈ গৈ বলমা কোম্পানীত সোমায় আৰু তাৰপৰাই সাংবাদিকতাৰ কামত ব্ৰতী হয়।

১৯১৯-২১ কালছোৱাত কলিকতাৰ 'অমৃত বাজাৰ পত্ৰিকা'ৰ লগত থাকে। ১৯২২ চনত ৰাধানাথ চাংকাকতীয়ে ডিব্ৰুগড়ৰপৰা উলিওৱা 'টাইম্‌চ অৱ আছাম' কাকতৰ উপ-সম্পাদক পদত যোগ দিয়ে। ১৯২২-২৪ -ৰ সময়চোৱাত সেই কাকতৰ সম্পাদকৰ দায়িত্ব গ্ৰহন কৰে।

ইয়াৰ পাছত 'অসমীয়া', 'ফৰোৱাৰ্ড' আৰু 'বাতৰি' কাকতৰ লগত কিছুদিন জড়িত থাকি ১৯৩৮ চনত 'হিন্দুস্থান ষ্টেণ্ডাৰ্ড' কাকতৰ সম্পাদক নিযুক্ত হয়।

১৯৩৯ চনত ৰাধাগোবিন্দ বৰুৱা আৰু সোমেশ্বৰ বৰুৱাৰ আমন্ত্ৰণ মতে তেতিয়াৰ ডিব্ৰুগড়ৰ সাদিনীয়া 'আছাম ত্ৰিবিউন' কাকতৰ সম্পাদক হিচাপে যোগদান কৰে। গুৱাহাটীৰপৰা দৈনিক প্ৰকাশিত 'আছাম ত্ৰিবিউন'ৰ সম্পাদক ৰূপে ১৯৪৬ চনলৈ দায়িত্বভাৰ চম্ভালে।

ইয়াৰ পাছত মূলতঃ সাহিত্য চৰ্চাৰ কামত নিয়োজিত হৈ থাকে।

মৃত্যু
সাহিত্য কৰ্ম
প্ৰাৰম্ভিক জীৱন
কৰ্মজীৱন